《辛卯次雾山大明院进士万廷老介来谒》
宋代·葛胜仲

石桥跨斯干，路转得佛庙。叩钟集黑衣，迎我千指闹。

龙宫五十轴，金碧烂相照。空翠沾我襟，冥濛认堂奥。

无乃张公超，五里方术妙。邻居一逢掖，作名屣为倒。

莫言山未深，终当隐玄豹。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。